එකල වැඩි වශයෙන්ම වධ බන්ධනවලට පත් කෙරුණේ යක්දෙස්සියෝ යැයි විශ්වාස කෙරුණු කාන්තාවෝය. හදිහූනියම් සහ අණවින කිරීම, මනුෂ්‍ය ඝාතනය හා සමාන අපරාධයක් ලෙස අතීතයේ පිළිගැනිණි. මෙවැනි කාන්තාවන් සොයා ගොස් ඔවුනට දඬුවම් පැමිණවීම සඳහාම වෙන් වූ පිරිසක් එකල සිටියහ. සැබෑ ලෙසින්ම හදිහූනියම් අණවින වැනි කටයුතුවල නිරත වූ කාන්තාවන් මෙන්ම අමනුෂ්‍යයන්ගෙන් සිදුවන උපද්‍රව යැයි පවසමින් සමාජය බියපත් කළ කාන්තාවන් මොවුන්ගේ දණ්ඩනවලට පාත්‍ර වූ අතර හිස්ටීරියා රෝගයෙන් පෙළුණු කාන්තාවන් ද, හුදෙකලාව ජීවත් වූ අවිවාහක කාන්තාවන් ද මන්ත‍රකාරියන් සේ සැකකොට වධ බන්ධනවලට පත් කළ අවස්ථා ද තිබිණි. විවිධ ලෙඩ රෝග සුව කිරීම සඳහා පමණක් යාගහෝමවල නිරත වූ කාන්තාවන්ගේ වෘත්තිය වැරදි ලෙස තේරුම් ගැනීම මත ඔවුන් ද වධබන්ධනවලට පත් කළ අවස්ථා ද අතීතයෙන් හමුවේ.
මනුෂ්‍ය ඝාතනයක් හා සමාන අපරාධයක් ලෙස සැලකුවේ කුමක්ද ?
හදිහූනියම් සහ අණවින කිරීම